Сара Корбет
Сънят на коня

Превод от английски: Ивета Данаилова, 2002

chitanka.info

Приливите на дъха във тъмното —

нещо топло ме докосва по лицето,

порите по кожата отгатвайки.

Тяло се надига изпод дланите ми

и решетката на вените изпуска пара под коприната.

Удар със копито —

първи, втори път, ехти земята.

Единение на тропот и на сила

сред ребуса от кости се повтаря:

бедро до хълбока ми дълго, гърдите ми

до сърповидното ребро.

Махалото се сменя, мускули се стягат и

отпускат, припомняйки си на стоманата вкуса,

упорство: до устата със страни втвърдени —

гъвкава извивката на шията,

силата на рамене — като вода.

Около нас, разхлабените поводи поели,

въздухът е разреден и режещ

за ъгъла внезапен на ухото.

Око, въртящо се до бяло —

да зърне онова, което може да подуши.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.